จังหวะช้อน NER หลังรูด 5% โบรกฯ แนะซื้อชี้ผลงานทั้งปีโตหลังขยายกำลังผลิตยาง
จังหวะช้อน NER หลังรูด 5% โบรกฯ แนะซื้อชี้ผลงานทั้งปีโตหลังขยายกำลังผลิตยาง
จังหวะช้อน NER หลังรูด 5% โบรกฯ แนะซื้อชี้ผลงานทั้งปีโตหลังขยายกำลังผลิตยาง
13 พ.ค. 2562

ผู้สื่อข่าวรายงานว่า ราคาหุ้นบริษัท นอร์ทอีส รับเบอร์ จำกัด (มหาชน) หรือ NER ล่าสุด ณ เวลา 11.19 น. อยู่ที่ระดับ 2.28 บาท ลดลง 0.12 บาท หรือ 5% ด้วยมูลค่าซื้อขาย 58.85 ล้านบาท

บล.เคทีบี (ประเทศไทย) แนะนำ “ซื้อ” NER ราคาเป้าหมาย 3.40 บาท/หุ้น โดยระบุว่า NER รายงานกำไรไตรมาส 1/62 ที่ 101 ล้านบาท ลดลง 14% จากปีก่อน, ลดลง 49% จากกไตรมาสก่อนใกล้กับที่คาดไว้ มาจากต้นทุนขายปรับตัวเพิ่มขึ้นมากกว่าการเติบโตของยอดขาย โดยในไตรมาส 1/62 ราคาวัตถุดิบเพิ่มขึ้นจากราคาน้ำยางที่ปรับตัวขึ้นอย่างรวดเร็ว
อย่างไรก็ตามยังคงประมาณการกำไรสุทธิปี 62 ที่ 549 ล้านบาท เติบโต 13% จากปีก่อนจากการขยายกำลังการผลิตยางผสมในเดือนเมษายน 62 ซึ่งมีอัตรากำไรขั้นต้นสูงมากขึ้น ราคาหุ้นในตอนปลายปี 61 มีการอ่อนตัวจากความไม่มั่นใจในธุรกิจยางที่มีความผันผวนสูง อย่างไรก็ตามราคาหุ้นมีการปรับตัวขึ้นมาหลังจากบริษัทเดินหน้าเพิ่มกำลังการผลิต ทั้งนี้ประเมินมูลค่าอิง PER ที่ 9.5 เท่า 62 EPS ได้ราคาเป้าหมายที่ 3.40 บาท ปัจจุบันหุ้น NER ซื้อขายกันเพียง PER 7 เท่า ยังคงคำแนะนำ “ซื้อ”
 